CELEX: 32019D0611(03)
Language: hu
Date: 2019-06-06 00:00:00
Title: A Tanács határozata (2019. június 6.) az Europol egyik ügyvezetőigazgató-helyettese hivatali idejének meghosszabbításáról

11.6.2019   
               
               
                  HU
               
               
                  Az Európai Unió Hivatalos Lapja
               
               
                  C 195/6
               
            
         A TANÁCS HATÁROZATA
         (2019. június 6.)
         az Europol egyik ügyvezetőigazgató-helyettese hivatali idejének meghosszabbításáról
         (2019/C 195/04)
         AZ EURÓPAI UNIÓ TANÁCSA,
         tekintettel a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről szóló, 2016. május 11-i (EU) 2016/794 európai parlamenti és tanácsi rendeletre (1) és különösen annak 54. cikke (3)–(5) bekezdésére,
         az Europol ügyvezető igazgatója és ügyvezetőigazgató-helyettesei kinevezésének jogkörével felruházott hatóságként eljárva,
         tekintettel az Europol igazgatótanácsának 2018. május 3-i javaslatára,
         mivel:
         
                     (1)
                  
                  
                     A Tanács a 2015. március 12-i jogi aktusával (2) Luis DE EUSEBIO RAMOS-t kinevezte az Europol ügyvezetőigazgató-helyettesének. Luis DE EUSEBIO RAMOS hivatali ideje 2019. július 31-én lejár.
                  
               
                     (2)
                  
                  
                     Az Europol ügyvezetőigazgató-helyetteseit négyéves – az (EU) 2016/794 rendelet 54. cikkének (4) bekezdésével összhangban egyszer meghosszabbítható – időszakra nevezik ki.
                  
               
                     (3)
                  
                  
                     Az Europol igazgatótanácsának 2017. május 1-jei határozata megállapítja az Europol ügyvezetőigazgató-helyettesei hivatali idejének a meghosszabbítására vonatkozó eljárást.
                  
               
                     (4)
                  
                  
                     Az igazgatótanács 2018. május 14-én arról tájékoztatta az Európai Parlamentet, hogy javasolni kívánja a Tanácsnak Luis DE EUSEBIO RAMOS hivatali idejének a meghosszabbítását.
                  
               
                     (5)
                  
                  
                     Az igazgatótanács előterjesztette véleményét a Tanácsnak, amelyben javasolta Luis DE EUSEBIO RAMOS, az Europol ügyvezetőigazgató-helyettese hivatali idejének a meghosszabbítását és Luis DE EUSEBIO RAMOS AD 14-es besorolási fokozatba történő átsorolását.
                  
               
                     (6)
                  
                  
                     Az igazgatótanács által benyújtott javaslat alapján a Tanács meg kívánja hosszabbítani Luis DE EUSEBIO RAMOS-nak mint az Europol ügyvezetőigazgató-helyettesének a hivatali idejét,
                  
               ELFOGADTA EZT A HATÁROZATOT:
         
            1. cikk
            A Tanács a 2019. augusztus 1-jétől2023. július 31-ig tartó időszakra meghosszabbítja Luis DE EUSEBIO RAMOS-nak mint az Europol ügyvezetőigazgató-helyettesének a hivatali idejét, és az érintettet 2019. augusztus 1-jétől AD 14-es besorolási fokozatba sorolja át.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Luxembourgban, 2019. június 6-án.
            
               
                  a Tanács részéről
               
               
                  az elnök
               
               A. BIRCHALL
            
         
         
            (1)  HL L 135., 2016.5.24., 53. o.
         
         
            (2)  A Tanács jogi aktusa (2015. március 12.) az Europol igazgatóhelyettesének kinevezéséről (HL C 88., 2015.3.14., 1. o.).